Guido Dei gratia Eduensis episcopus, omnibus presentes litteras inspecturis salutem in Domino. Noveritis quod super octingintis libris stephanensibus quas requirebamus a burgensibus Besuensibus, hoc modo convenimus coram domino episcopo Lingonensi, quod dicti burgenses debent nobis solvere quadringentas libras stephanenses ad festum sancti Andrei proximo venturum et alias quadringentas libras stephanenses ad aliud festum sancti Andrei anno revoluto; et propter hoc dicti burgenses remanserunt ergo nos in bona pace de omnibus querelis et appellacionibus super hoc factis; promiserunt et dicti burgenses nobis quadraginta libras stephanenses ad dictos terminos ad unum cumque terminum vingenti libras, et nos acquitavimus et perpendimus eos de omnibus questis novorum abbatum ad vitam nostram. In cujus rei testimonium presentes litteras sigilli nostri munimine fecimus roborari et rogavimus venerabilem patrem dominum episcopum Lingonensem ut eisdem litteris sigillum suum apponerit cum nostro. Actum anno Domini millesimo ducentesimo vicesimo sexto, mense februario.